abbreviation: ODA

pdf_content: 173.300 - Ordinaziun davart l'organisaziun da la dretgira administrativa (ODA)    173.300   Ordinaziun davart l'organisaziun da la dretgira  administrativa (ODA)  dals 05-12-2008 (versiun dals 01-01-2021)  sa basond sin l'art. 14 LOG1)  relaschada da la dretgira administrativa ils 5 da december 2008  1. Dretgira cumplessiva  Art.  1 Presidi, incumbensas 1 La dretgira cumplessiva vegn presidiada da la presidenta u dal president. Ella: a) * ademplescha las incumbensas che vegnan attribuidas ad ella tras la Lescha   davart l'organisaziun giudiziala2); b) surveglia la cumissiun d'expropriaziun3); c) ademplescha las incumbensas che stattan en connex cun il post da mediaziun e   cun la dretgira da cumpromiss tenor il dretg federal d'assicuranza sociala4); d) elegia las cumissiuns giudizialas per la durada da la perioda d'uffizi; e) approvescha il preventiv ed il quint da la dretgira administrativa per mauns dal   cussegl grond; f) * deliberescha il rapport da gestiun per mauns dal Cussegl grond5); g) * suttametta a la Cumissiun da gestiun dal Cussegl grond las dumondas per ils   credits posteriurs necessaris tenor il dretg da finanzas6); h) suttametta al cussegl grond las dumondas per stgaffir plazzas; i) * fixescha ils princips da la salarisaziun da las actuaras e dals actuars ad hoc da   la Dretgira administrativa sco er ils princips d'ulteriuras indemnisaziuns en  enclegientscha cun l'Uffizi chantunal da persunal;  1) DG 173.000 2) cf. art. 20 LOG, DG 173.000 3) cf. art. 21 LExpr, DG 803.100 4) cf. art. 2 ss. LItPMC, DG 370.300 5) cf. art. 68 al. 2 LOG, DG 173.000 6) cf. art. 20 LFC, DG 710.100  * tabellas da las modificaziuns a la fin dal relasch   1   https://www.gr-lex.gr.ch/data/173.000/rm https://www.gr-lex.gr.ch/data/710.100/rm https://www.gr-lex.gr.ch/data/173.000/rm https://www.gr-lex.gr.ch/data/370.300/rm https://www.gr-lex.gr.ch/data/803.100/rm https://www.gr-lex.gr.ch/data/173.000/rm   173.300    j) approvescha cunvegnas davart la delegaziun d'incumbensas ad auters posts da  servetsch ed approvescha contracts da lunga durada;  k) deliberescha consultaziuns per projects da lescha giudizials impurtants.  2. Chombras  Art.  2 Divisiun 1 Per tractar las incumbensas che tutgan a la dretgira sco dretgira administrativa, sco  dretgira  constituziunala  e  sco  dretgira  d'assicuranzas  vegnan  furmadas  las  suandantas chombras: a) 1. chombra: dretg administrativ general; b) 2. chombra: dretg d'assicuranza sociala, part 1; c) 3. chombra: dretg d'assicuranza sociala, part 2; d) 4. chombra: taglias, taxas e contribuziuns; e) 5. chombra: dretg da construcziun e da planisaziun sco er agricultura.  Art.  3 1. chombra 1 La  1.  chombra  tracta  recurs  e  plants  da  quels  champs  giuridics  che  n'èn  betg   attribuids ad in'autra chombra, en spezial dals suandants champs giuridics: a) dretgs politics; b) dimora, domicil, dretg da burgais; c) polizia da persunas estras; d) polizia da mastergn; e) * … f) acquist da bains immobigliars tras persunas a l'exteriur; g) concessiuns; h) ulteriura polizia; i) dretg dal persunal; j) * dretg da notariat; k) educaziun e cultura; l) dretg davart las vias; m) submissiuns, economia da las auas, servetschs publics; n) * chaussas publicas; o) * responsabladad dal stadi; p) * princip da transparenza; q) * ulteriur dretg administrativ.  Art.  4 2. chombra 1 La 2. chombra tracta recurs e plants dals suandants champs giuridics: a) assicuranza per vegls e survivents; b) assicuranza cunter accidents; c) assicuranza cunter la dischoccupaziun;  2       173.300   d) prevenziun professiunala; e) prestaziuns supplementaras, urden da cumpensaziun dal gudogn; f) supplements da famiglia; g) * agid a victimas. h) * … i) * …  Art.  5 3. chombra 1 La 3. chombra tracta recurs e plants dals suandants champs giuridics: a) assicuranza d'invaliditad; b) assicuranza da malsauns; c) assicuranza militara; d) * fatgs da sanadad; e) * … f) * … g) * agid social; h) * giurisdicziun gratuita.  Art.  6 4. chombra 1 La 4. chombra tracta recurs e plants dals suandants champs giuridics: a) taxas; b) taxas da cumpensaziun; c) perimeters ed ulteriuras contribuziuns; d) taglias chantunalas e communalas; e) taglia federala directa; f) taglia da baselgia; g) * taxas da giasts, taxas d'alloschament e taxas per promover il turissem; h) expropriaziun; i) * valitaziun uffiziala; j) * agid en cas da catastrofas, pumpiers, protecziun civila; k) * dretg d'advocatura.  Art.  7 5. chombra 1 La 5. chombra tracta recurs e plants dals suandants champs giuridics: a) construir ordaifer las zonas da construcziuns (EOZ); b) dretg da construcziun; c) protecziun da la natira, da la patria e da monuments; d) planisaziun locala; e) protecziun da l'ambient e da las auas; f) dretg forestal; g) donns vi d'edifizis e donns elementars; h) * agricultura; i) * construcziun da vias e construcziun idraulica;   3     173.300    j) * register funsil.  Art.  8 Attribuziun en cas da dubi 1 Sche pliras  chombras vegnan en dumonda per  tractar  ina dispita,  fixeschan lur  parsuras en enclegientscha vicendaivla, tge chombra ch'è cumpetenta. Sch'i na dat  nagina cunvegna, attribuescha la dretgira cumplessiva il cas.  Art.  9 Cumposiziun 1 Mintga chombra sa cumpona da la parsura respectiva u dal parsura respectiv, da la   substituta u dal substitut sco er d'ina ulteriura derschadra u d'in ulteriur derschader. 2 Sch'ina procedura vegn manada per rumantsch u per talian, vegn il presidi surpiglià   da la derschadra u dal derschader che sa la lingua respectiva.  Art.  10 Instrucziun 1. cumpetenza  1 La parsura u il parsura da la chombra è responsabel per l'instrucziun dals cas che  vegnan attribuids a la chombra. 2 Per regla prepara la parsura u il parsura sez ils cas ed elavura ina proposta en scrit   che cuntegna almain ina motivaziun en furma da chavazzins. 3 Per  garantir  che  la  chargia  da  lavur  saja  repartida  en  moda  equilibrada,  pon  l'instrucziun da singuls cas u d'entirs champs d'incumbensa sco er la preparaziun da  las decisiuns vegnir surdadas ad autras commembras u ad auters commembers da la  chombra.  Art.  11 2. incumbensas 1 En  il  rom da  l'instrucziun  dals  process  han  las  derschadras  ed  ils  derschaders  instruints en spezial las suandantas incumbensas: a) dar  instrucziuns  a  la  chanzlia  concernent  la  registraziun  e  concernent   l'elavuraziun dals cas; b) relaschar  las  disposiziuns  processualdirectivas  necessarias  inclusiv  las   disposiziuns davart las mesiras preventivas e davart la giurisdicziun gratuita; c) sclerir  las  dumondas dal  fatg e  las  dumondas giuridicas  che  sa  tschentan,   eventualmain cun il sustegn d'ina actuara u d'in actuar; d) retschertgar las cumprovas, uschenavant che quai è necessari ed admissibel; e) controllar, sch'i sa tschentan dumondas d'ina impurtanza fundamentala e sch'in   gremi da tschintg daventa perquai necessari; f) en cas cun preschientscha da las partidas: organisar la tractativa a bucca cun   agid da la chanzlia e manar la tractativa a bucca.  4       173.300   3. Cumissiuns  Art.  12 Geners 1 Per  ademplir  tschertas  incumbensas  administrativas  vegnan  nominadas  las  suandantas cumissiuns: a) * … b) la cumissiun da publicaziun; c) la cumissiun d'informatica. 2 La dretgira cumplessiva po nominar autras cumissiuns permanentas u temporaras.  Art.  13 * …  Art.  14 * …  Art.  15 Cumissiun da publicaziun 1 La cumissiun da publicaziun sa cumpona d'ina derschadra u d'in derschader e da  duas actuaras respectivamain da dus actuars. 2 Ella fa la tscherna definitiva or da las decisiuns ch'èn vegnidas proponidas per la   publicaziun en la «Pratica da la dretgira administrativa» (PDA). 3 Ella represchenta la dretgira en tut las chaussas che concernan la publicaziun da sia   giurisdicziun.  Art.  16 Cumissiun d'informatica 1 La Cumissiun d'informatica sa cumpona d'ina derschadra u d'in derschader sco er  da mintgamai ina persuna da l'actuariat e da la chanzlia. * 2 Ella è responsabla per l'informatisaziun da la dretgira. Ella fixescha las prioritads e  las reglas d'utilisaziun sin quest champ. 3 En il rom dal preventiv approvà procura ella per tut las chaussas che concernan  l'informatica da la dretgira.  4. Presidi da la dretgira administrativa  Art.  17 Incumbensas presidialas e cumpetenzas 1 La presidenta u il president maina la dretgira administrativa e surveglia la gestiun.  Ella u el ha en spezial las suandantas incumbensas: * a) liquidar tut las fatschentas administrativas e tut las fatschentas dal dretg dal    persunal, cun resalva da las cumpetenzas da la dretgira cumplessiva; b) preparar  las  fatschentas  ch'èn resalvadas a  la  dretgira  cumplessiva ed a  la    cumissiun administrativa;   5     173.300    c) * sa participar a las sesidas dal Cussegl grond davart il preventiv, davart il quint   e davart il rapport da gestiun da la dretgira;  d) contactar las cumissiuns dal cussegl grond ch'èn responsablas per la dretgira  administrativa sco er ils uffizis da l'administraziun chantunala;  e) contactar las cumissiuns d'expropriaziun ch'èn suttamessas a la surveglianza  da la dretgira administrativa;  f) rediger consultaziuns per projects da lescha e cooperar a projects giudizials  che concernan la dretgira administrativa;  g) controllar cuntinuadamain la chargia da lavur che sto vegnir liquidada da las  chombras sco er da las singulas commembras e dals singuls commembers;  h) manar e survegliar l'actuariat e la chanzlia; i) coordinar  l'engaschament  d'actuaras  e  d'actuars  en  enclegientscha  cun  las   parsuras e cun ils parsuras da las chombras; j) * engaschar actuaras ed actuars ad hoc en enclegientscha cun las parsuras ed ils   parsuras da las chombras, sche la chargia da lavur da la dretgira pretenda quai; k) occupar las duas plazzas da praticum d'in mez onn; l) garantir  la  controlla  dals  credits  e  procurar  per  in'utilisaziun  spargnusa  ed   economica dals credits e per in sistem da controlla intern adequat; m) * elavurar ils sbozs dal preventiv, dal quint annual e dal rapport da gestiun; n) far expensas en il rom dal preventiv approvà e dal dretg chantunal da finanzas. 2 La  presidenta  u  il  president  po  surdar  incumbensas  tenor  l'alinea 1  ad  in'autra  derschadra u ad in auter derschader. *  Art.  18 Distgargia 1 La presidenta u il president vegn distgargià da las incumbensas da giurisdicziun en  la dimensiun temporala da las activitads presidialas. 2 La  vicepresidenta  u  il  vicepresident  sustegna  la  presidenta  u  il  president  en  l'adempliment  da  sias  incumbensas  e  surpiglia  sia  substituziun.  En  cas  da  substituziun ha ella u el da surpigliar incumbensas e cumpetenzas presidialas1). 3 Per incumbensas spezialas pon vegnir engaschads er las ulteriuras derschadras ed  ils ulteriurs derschaders.  5. Actuariat  Art.  19 Incumbensas 1 Las actuaras ed ils actuars han en spezial las suandantas incumbensas: a) protocollar las tractativas giudizialas e rediger las sentenzias; b) cooperar tar l'instrucziun dals process e tar la preparaziun da la tractativa da la    sentenzia e sa participar a la tractativa da la sentenzia cun vusch consultativa; c) avair quità da la biblioteca da la dretgira; d) avair quità da la EED en collavuraziun cun l'uffizi d'informatica;  1) cf. art. 17 da questa ordinaziun  6       173.300   e) surpigliar ulteriuras incumbensas che vegnan attribuidas dal presidi.  Art.  20 Salarisaziun 1. actuaras ed actuars  1 Las actuaras ed ils actuars en plazza fixa vegnan classifitgads maximalmain en la  classa da salari 24 tenor la Lescha chantunala dal persunal1). * 2 Al cumenzament da la relaziun da lavur fixescha la dretgira cumplessiva il salari  inizial tenor las disposiziuns dal dretg chantunal dal persunal. 3 La presidenta u il president decida mintga onn sin basa dal dretg chantunal dal   persunal davart l'augment dal salari sco er davart  premias da prestaziun e davart  premias spontanas.  Art.  21 2. actuaras ed actuars ad hoc 1 En enclegientscha cun l'uffizi  chantunal  da persunal  fixescha la  presidenta  u il   president la salarisaziun e la relaziun da lavur da las actuaras e dals actuars ad hoc  sco er da las praticantas e dals praticants.  6. Chanzlia da la dretgira  Art.  22 Incumbensas 1 La chanzlia da la dretgira ha en spezial las suandantas incumbensas: a) registrar tut ils cas che entran; b) instruir ils process tenor las ordinaziuns da las parsuras e dals parsuras; c) communitgar e quintar giu las decisiuns; d) liquidar la correspundenza ed il traffic da telefon; e) archivar las actas processualas; f) liquidar ulteriuras lavurs administrativas en connex cun il manaschi giudizial e   cun  ils  fatgs  dal  persunal  tenor  las  instrucziuns  da  la  presidenta  u  dal  president.  Art.  23 Direcziun 1 La chanzlia da la dretgira vegn manada da la scheffa u dal schef da la chanzlia. Ella   u el è responsabel per in'organisaziun effizienta da la chanzlia sco er per la direcziun  dal persunal da chanzlia e procura che las lavurs che resultan vegnian liquidadas en  moda speditiva.  Art.  24 Surveglianza 1 La chanzlia da la dretgira vegn survegliada da la presidenta u dal president.  1) DG 170.400   7   https://www.gr-lex.gr.ch/data/170.400/rm   173.300    Art.  25 Salarisaziun 1 La scheffa  u il  schef  da  la  chanzlia  vegn  classifitgà  en la  classa  da salari  17,   l'ulteriur  persunal  da  chanzlia  en  las  classas  da  salari  11  fin  13  tenor  la  lescha   chantunala dal persunal1). 2 Per fixar il salari al cumenzament da la relaziun da lavur e per determinar pli tard   l'augment dal salari valan las medemas cumpetenzas sco per las actuaras e per ils   actuars2).  7. Posts da servetsch da l'administraziun chantunala  Art.  26 Excorporaziun d'incumbensas spezialas 1 En  enclegientscha  cun  il  departament  cumpetent  po  la  dretgira  administrativa  incumbensar  tscherts  posts  da  servetsch  da  l'administraziun  chantunala  cun  activitads che na tutgan betg a ses sectur central, sco: a) l'incasso da las taxas da dretgira3); b) las dumondas dal dretg dal persunal ed ils fatgs da salari4); c) la delegaziun da la responsabladad per la EED5); d) il quità da las localitads da dretgira (mantegniment, nettegiament)6); e) * l'incasso da pretensiuns da restituziun nunpajadas concernent la giurisdicziun   gratuita7). 2 Ensemen cun ils posts da servetsch regla la dretgira administrativa l'indemnisaziun  da lur custs.  8. Contabilitad  Art.  27 Preventiv e quint annual 1 Ensemen cun la scheffa u cun il  schef da la chanzlia e cun l'administraziun da  finanzas elavura la presidenta u il president il preventiv ed il quint annual per mauns  da la cumissiun administrativa respectivamain dal cussegl grond.  1) DG 170.400 2) cf. art. 20 al. 2 e 3 da questa ordinaziun 3) administraziun da finanzas 4) uffizi da persunal 5) uffizi d'informatica 6) uffizi da construcziun auta 7) administraziun da taglia  8    https://www.gr-lex.gr.ch/data/170.400/rm    173.300   Art.  28 Surveglianza dals credits 1 Ensemen cun la scheffa u cun il schef da la chanzlia surveglia la presidenta u il   president ils credits tenor il preventiv, ed en cas da basegn prepara ella u el a temp  las dumondas per ils credits posteriurs necessaris.  Art.  29 Regulaziun da las suttascripziuns 1 Tut  ils  mussaments  d'expensas  ston  vegnir  suttascrits  d'ina  derschadra  u  d'in  derschader ensemen cun ina collavuratura u cun in collavuratur da la chanzlia. 2 Per secturs spezials po la presidenta u il president er surdar ad in'actuara u ad in   actuar  l'autorisaziun  da  suttascriver  ensemen  cun  ina  collavuratura  u  cun  in  collavuratur da la chanzlia.  9. Publicitad  Art.  30 Publicaziuns 1 Sin sia pagina d'internet publitgescha la dretgira administrativa tut las decisiuns pli  impurtantas en furma anonimisada. 2 Da medema maniera ed uschenavant che quai è prescrit publitgescha la dretgira   sentenzias ed orientescha davart tractativas giudizialas publicas. 3 Mintga onn vegnan las decisiuns las pli impurtantas publitgadas en la «Pratica da la  dretgira administrativa dal chantun Grischun» (PDA). *  10. Disposiziun finala  Art.  31 Entrada en vigur 1 Questa ordinaziun entra en vigur il 1. da schaner 2009.   9     173.300    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 05-12-2008 01-01-2009 relasch emprima versiun - 09-04-2013 01-05-2013 Art. 12 al. 1, a) aboliziun - 09-04-2013 01-05-2013 Art. 13 aboliziun - 09-04-2013 01-05-2013 Art. 14 aboliziun - 09-04-2013 01-05-2013 Art. 17 al. 1 midada - 09-04-2013 01-05-2013 Art. 17 al. 1, j) midada - 09-04-2013 01-05-2013 Art. 17 al. 2 integraziun - 09-04-2013 01-05-2013 Art. 20 al. 1 midada - 09-04-2013 01-05-2013 Art. 26 al. 1, e) integraziun - 26-09-2017 01-01-2018 Art. 6 al. 1, i) midada 2017-035 21-02-2020 01-01-2020 Art. 1 al. 1, a) midada 2020-005 21-02-2020 01-01-2020 Art. 1 al. 1, f) midada 2020-005 21-02-2020 01-01-2020 Art. 1 al. 1, g) midada 2020-005 21-02-2020 01-01-2020 Art. 1 al. 1, i) midada 2020-005 21-02-2020 01-01-2020 Art. 3 al. 1, e) aboliziun 2020-005 21-02-2020 01-01-2020 Art. 3 al. 1, j) midada 2020-005 21-02-2020 01-01-2020 Art. 3 al. 1, n) midada 2020-005 21-02-2020 01-01-2020 Art. 3 al. 1, o) integraziun 2020-005 21-02-2020 01-01-2020 Art. 3 al. 1, p) integraziun 2020-005 21-02-2020 01-01-2020 Art. 3 al. 1, q) integraziun 2020-005 21-02-2020 01-01-2020 Art. 4 al. 1, g) midada 2020-005 21-02-2020 01-01-2020 Art. 4 al. 1, h) integraziun 2020-005 21-02-2020 01-01-2020 Art. 4 al. 1, i) integraziun 2020-005 21-02-2020 01-01-2020 Art. 5 al. 1, d) midada 2020-005 21-02-2020 01-01-2020 Art. 5 al. 1, e) aboliziun 2020-005 21-02-2020 01-01-2020 Art. 5 al. 1, f) aboliziun 2020-005 21-02-2020 01-01-2020 Art. 6 al. 1, g) midada 2020-005 21-02-2020 01-01-2020 Art. 6 al. 1, j) midada 2020-005 21-02-2020 01-01-2020 Art. 6 al. 1, k) integraziun 2020-005 21-02-2020 01-01-2020 Art. 7 al. 1, h) midada 2020-005 21-02-2020 01-01-2020 Art. 7 al. 1, i) integraziun 2020-005 21-02-2020 01-01-2020 Art. 7 al. 1, j) integraziun 2020-005 21-02-2020 01-01-2020 Art. 16 al. 1 midada 2020-005 21-02-2020 01-01-2020 Art. 17 al. 1, c) midada 2020-005 21-02-2020 01-01-2020 Art. 17 al. 1, m) midada 2020-005 21-02-2020 01-01-2020 Art. 17 al. 2 midada 2020-005 21-02-2020 01-01-2020 Art. 20 al. 1 midada 2020-005 21-02-2020 01-01-2020 Art. 30 al. 3 midada 2020-005 10-11-2020 01-01-2021 Art. 4 al. 1, g) midada 2021-009 10-11-2020 01-01-2021 Art. 4 al. 1, h) aboliziun 2021-009 10-11-2020 01-01-2021 Art. 4 al. 1, i) aboliziun 2021-009 10-11-2020 01-01-2021 Art. 5 al. 1, d) midada 2021-009 10-11-2020 01-01-2021 Art. 5 al. 1, g) integraziun 2021-009 10-11-2020 01-01-2021 Art. 5 al. 1, h) integraziun 2021-009  10       173.300   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 05-12-2008 01-01-2009 emprima versiun - Art. 1 al. 1, a) 21-02-2020 01-01-2020 midada 2020-005 Art. 1 al. 1, f) 21-02-2020 01-01-2020 midada 2020-005 Art. 1 al. 1, g) 21-02-2020 01-01-2020 midada 2020-005 Art. 1 al. 1, i) 21-02-2020 01-01-2020 midada 2020-005 Art. 3 al. 1, e) 21-02-2020 01-01-2020 aboliziun 2020-005 Art. 3 al. 1, j) 21-02-2020 01-01-2020 midada 2020-005 Art. 3 al. 1, n) 21-02-2020 01-01-2020 midada 2020-005 Art. 3 al. 1, o) 21-02-2020 01-01-2020 integraziun 2020-005 Art. 3 al. 1, p) 21-02-2020 01-01-2020 integraziun 2020-005 Art. 3 al. 1, q) 21-02-2020 01-01-2020 integraziun 2020-005 Art. 4 al. 1, g) 21-02-2020 01-01-2020 midada 2020-005 Art. 4 al. 1, g) 10-11-2020 01-01-2021 midada 2021-009 Art. 4 al. 1, h) 21-02-2020 01-01-2020 integraziun 2020-005 Art. 4 al. 1, h) 10-11-2020 01-01-2021 aboliziun 2021-009 Art. 4 al. 1, i) 21-02-2020 01-01-2020 integraziun 2020-005 Art. 4 al. 1, i) 10-11-2020 01-01-2021 aboliziun 2021-009 Art. 5 al. 1, d) 21-02-2020 01-01-2020 midada 2020-005 Art. 5 al. 1, d) 10-11-2020 01-01-2021 midada 2021-009 Art. 5 al. 1, e) 21-02-2020 01-01-2020 aboliziun 2020-005 Art. 5 al. 1, f) 21-02-2020 01-01-2020 aboliziun 2020-005 Art. 5 al. 1, g) 10-11-2020 01-01-2021 integraziun 2021-009 Art. 5 al. 1, h) 10-11-2020 01-01-2021 integraziun 2021-009 Art. 6 al. 1, g) 21-02-2020 01-01-2020 midada 2020-005 Art. 6 al. 1, i) 26-09-2017 01-01-2018 midada 2017-035 Art. 6 al. 1, j) 21-02-2020 01-01-2020 midada 2020-005 Art. 6 al. 1, k) 21-02-2020 01-01-2020 integraziun 2020-005 Art. 7 al. 1, h) 21-02-2020 01-01-2020 midada 2020-005 Art. 7 al. 1, i) 21-02-2020 01-01-2020 integraziun 2020-005 Art. 7 al. 1, j) 21-02-2020 01-01-2020 integraziun 2020-005 Art. 12 al. 1, a) 09-04-2013 01-05-2013 aboliziun - Art. 13 09-04-2013 01-05-2013 aboliziun - Art. 14 09-04-2013 01-05-2013 aboliziun - Art. 16 al. 1 21-02-2020 01-01-2020 midada 2020-005 Art. 17 al. 1 09-04-2013 01-05-2013 midada - Art. 17 al. 1, c) 21-02-2020 01-01-2020 midada 2020-005 Art. 17 al. 1, j) 09-04-2013 01-05-2013 midada - Art. 17 al. 1, m) 21-02-2020 01-01-2020 midada 2020-005 Art. 17 al. 2 09-04-2013 01-05-2013 integraziun - Art. 17 al. 2 21-02-2020 01-01-2020 midada 2020-005 Art. 20 al. 1 09-04-2013 01-05-2013 midada - Art. 20 al. 1 21-02-2020 01-01-2020 midada 2020-005 Art. 26 al. 1, e) 09-04-2013 01-05-2013 integraziun - Art. 30 al. 3 21-02-2020 01-01-2020 midada 2020-005   11    	1. Dretgira cumplessiva 	Art. 1 Presidi, incumbensas  	2. Chombras 	Art. 2 Divisiun 	Art. 3 1. chombra 	Art. 4 2. chombra 	Art. 5 3. chombra 	Art. 6 4. chombra 	Art. 7 5. chombra 	Art. 8 Attribuziun en cas da dubi 	Art. 9 Cumposiziun 	Art. 10 Instrucziun 1. cumpetenza 	Art. 11 2. incumbensas  	3. Cumissiuns 	Art. 12 Geners 	Art. 13 * … 	Art. 14 * … 	Art. 15 Cumissiun da publicaziun 	Art. 16 Cumissiun d'informatica  	4. Presidi da la dretgira administrativa 	Art. 17 Incumbensas presidialas e cumpetenzas 	Art. 18 Distgargia  	5. Actuariat 	Art. 19 Incumbensas 	Art. 20 Salarisaziun 1. actuaras ed actuars 	Art. 21 2. actuaras ed actuars ad hoc  	6. Chanzlia da la dretgira 	Art. 22 Incumbensas 	Art. 23 Direcziun 	Art. 24 Surveglianza 	Art. 25 Salarisaziun  	7. Posts da servetsch da l'administraziun chantunala 	Art. 26 Excorporaziun d'incumbensas spezialas  	8. Contabilitad 	Art. 27 Preventiv e quint annual 	Art. 28 Surveglianza dals credits 	Art. 29 Regulaziun da las suttascripziuns  	9. Publicitad 	Art. 30 Publicaziuns  	10. Disposiziun finala 	Art. 31 Entrada en vigur   		2021-02-10T21:43:29+0100 	"7001 Chur" 	"Gesetzessammlung Kanton Graubünden"


canton: gr

abbreviation: ODR

pdf_content: Ordinaziun davart l'organisaziun, la salarisaziun e la contabilitad da las dretgiras regiunalas (ordinaziun davart las dretgiras regiunalas, ODR)    173.500   Ordinaziun davart l'organisaziun, la salarisaziun e la  contabilitad da las dretgiras regiunalas (ordinaziun davart  las dretgiras regiunalas, ODR)  dals 01-12-2016 (versiun dals 01-01-2017)  Sa  basond  sin  l'art. 51a al. 3  da  la  constituziun  chantunala1) sco  er  sin  l'art. 8a,  l'art. 36 al. 5,  l'art. 71 al. 3  da  la  lescha  davart  l'organisaziun  giudiziala2) e  sin  l'art. 39a da la lescha da finanzas3)  relaschada da la dretgira chantunala il 1. da december 2016  1. Organisaziun  Art.  1 Grad d'occupaziun dals presidis 1 Il grad d'occupaziun da la presidenta u dal president en uffizi betg cumplain da la   dretgira regiunala dal Bernina importa 50 pertschient. 2 La  dretgira  chantunala  fixescha  individualmain  il  grad  d'occupaziun  da  las  vicepresidentas e dals vicepresidents en uffizi accessoric ed en uffizi principal sin  basa da la chargia da lavur da la dretgira regiunala respectiva. 3 En consequenza da la lavur che sto vegnir impundida per la dretgira da mesiras  repressivas vegn transfurmà il pensum da la derschadra u dal derschader en uffizi   principal da la dretgira regiunala da la Plessur en in uffizi cumplain.  Art.  2 Actuariat e chanzlia 1 Per mintga dretgira regiunala fixescha la dretgira chantunala il grad d'occupaziun   per l'actuariat e per il persunal da chanzlia sin basa da la chargia da lavur respectiva.  1) DG 110.100 2) DG 173.000 3) DG 710.100  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://www.gr-lex.gr.ch/data/710.100/rm http://www.gr-lex.gr.ch/data/173.000/rm   173.500    2. Salarisaziun  Art.  3 Presidi 1 Las presidentas ed ils presidents da las dretgiras regiunalas che han terminà ina  scolaziun  giuridica  (licenziat  u  master)  vegnan  classifitgads  en  las  suandantas  classas da funcziun (CF) tenor il dretg chantunal da persunal1): a) dretgira regiunala da la PlessurCF  26  plus  supplement  da  funcziun  da   3 pertschient b) ulteriuras dretgiras regiunalas CF 26 2 Sch'ina  presidenta  u in  president  d'ina  dretgira  regiunala  na  dispona betg  d'ina  scolaziun giuridica terminada, decida la dretgira chantunala en il cas singul davart la   classificaziun en ina classa da funcziun.  Art.  4 Vicepresidi 1 Las vicepresidentas ed ils vicepresidents da las dretgiras regiunalas cun in pensum  fix  vegnan  classifitgads  en la  classa  da funcziun  25  tenor  il  dretg  chantunal  da  persunal2). 2 Per las vicepresidentas ed ils vicepresidents senza scolaziun giuridica terminada  vala l'artitgel 3 alinea 2 da questa ordinaziun confurm al senn. 3 A las  vicepresidentas  ed  als  vicepresidents  senza  pensum  fix  vegn  pajada  ina   indemnisaziun annuala fixa che vegn fixada da la cumissiun administrativa da la  dretgira regiunala respectiva ed approvada da la dretgira chantunala en il rom dal  preventiv.  Art.  5 Ulteriuras derschadras ed ulteriurs derschaders cun in pensum fix 1 Sche la chargia da lavur d'ina dretgira regiunala pretenda d'engaschar – ultra d'in   presidi  e  d'in  vicepresidi  en uffizi  cumplain  – ulteriuras  derschadras ed ulteriurs  derschaders che mainan la procedura, fixescha la dretgira chantunala il pensum. 2 Questas  derschadras  e  quests  derschaders  vegnan  classifitgads  en  la  classa  da  funcziun 24 tenor il dretg chantunal da persunal3), plus supplement da funcziun da  3 pertschient. 3 Per  derschadras  e  derschaders  senza  scolaziun  giuridica  terminada  vala  l'artitgel 3 alinea 2 da questa ordinaziun confurm al senn.  1) art. 18 LP, DG 170.400, art. 12 ss. OP, DG 170.410 2) art. 18 LP, DG 170.400, art. 12 ss. OP, DG 170.410 3) art. 18 LP, DG 170.400, art. 12 ss. OP, DG 170.410  2    http://www.gr-lex.gr.ch/data/170.410/rm http://www.gr-lex.gr.ch/data/170.400/rm http://www.gr-lex.gr.ch/data/170.410/rm http://www.gr-lex.gr.ch/data/170.400/rm http://www.gr-lex.gr.ch/data/170.410/rm http://www.gr-lex.gr.ch/data/170.400/rm    173.500   Art.  6 Derschadras e derschaders en uffizi accessoric, diarias 1 Las  derschadras  ed  ils  derschaders  en  uffizi  accessoric  senza  funcziun  processualdirectiva retiran lur indemnisaziun per sesidas, per il studi d'actas u per  autras activitads en furma d'ina diaria. Quella importa 500 francs per di entir. La   dretgira chantunala adattescha periodicamain questa tariffa a la chareschia. 2 Sche las commembras ed ils commembers dal presidi sco er las derschadras ed ils  derschaders  che  mainan  la  procedura  vegnan  indemnisads  per  lur  funcziun  sco  parsuras da la dretgira en il senn dals artitgels 3, 4 e 5 da questa ordinaziun, n'han  ellas ed els nagin dretg d'ina diaria.  Art.  7 Actuariat 1 Las  actuaras  ed  ils  actuars  en  uffizi  cumplain  ed  en  uffizi  principal  vegnan  classifitgads en las suandantas classas da funcziun (CF) tenor il dretg chantunal da  persunal1): a) cun experientscha correspundenta e cun patenta d'advocata u d'advocat CF 23 b) ulteriuras ed ulteriurs CF 22 2 Ellas  ed  els  n'han  nagin  dretg  da  diarias  en  il  senn  da  l'artitgel  6  da  questa  ordinaziun. 3 En il cas singul vegn la classificaziun fatga tras la cumissiun administrativa da la   dretgira  regiunala  respectiva.  Sco  uffizi  principal  vala  in  grad  d'occupaziun  da  50 pertschient u dapli.  Art.  8 Actuaras ed actuars ad hoc 1 L'indemnisaziun da las actuaras e dals actuars ad hoc na dastga betg surpassar las  suandantas tariffas: a) en cas d'ina indemnisaziun tenor il dumber da paginas:  1. cun patenta d'advocata u d'advocat fr. 70.– per pagina 2. senza patenta d'advocata u d'advocat fr. 60.– per pagina  b) en cas d'ina indemnisaziun tenor il dumber d'uras (mo per actuaras ed actuars   cun experientscha e cun patenta d'advocata u d'advocat) fr. 100.– per ura  2 La dretgira chantunala adattescha periodicamain questas tariffas a la chareschia. 3 Cun  actuaras  ed  actuars  che  vegnan  engaschads  repetidamain  ad  hoc  ston  las  dretgiras regiunalas far contracts corrects areguard il dretg d'assicuranza sociala.  Art.  9 Persunal da chanzlia 1 La  manadra  u  il  manader  da  la  chanzlia  da  la  dretgira  vegn  classifitgà  en  la   suandanta classa da funcziun (CF) tenor il dretg chantunal da persunal2): a) dretgira regiunala da la Plessur CF 15 b) ulteriuras dretgiras regiunalas CF 14  1) art. 18 LP, DG 170.400, art. 12 ss. OP, DG 170.410 2) art. 18 LP, DG 170.400, art. 12 ss. OP, DG 170.410   3   http://www.gr-lex.gr.ch/data/170.410/rm http://www.gr-lex.gr.ch/data/170.400/rm http://www.gr-lex.gr.ch/data/170.410/rm http://www.gr-lex.gr.ch/data/170.400/rm   173.500    2 Las  ulteriuras  collavuraturas  ed  ils  ulteriurs  collavuraturs  da  la  chanzlia  da  la  dretgira vegnan classifitgads en las classas da funcziun 11 fin 13. 3 En il cas singul vegn la classificaziun entaifer questas classas da funcziun fatga tras  la cumissiun administrativa da la dretgira regiunala respectiva; decisivas èn en quest   connex en spezial la funcziun, la qualitad da la lavur e l'experientscha.  Art.  10 Fixaziun concreta dal salari 1 Al cumenzament da la relaziun d'engaschament e silsuenter mintga onn fixescha la  cumissiun administrativa da la dretgira regiunala respectiva il salari concret per tut   las collavuraturas e tut ils collavuraturs entaifer la classa da funcziun chantunala ch'è   prescritta u che sto vegnir fixada, e quai en il rom dal preventiv ed a norma dal dretg  chantunal da persunal1). 2 Las derschadras ed ils derschaders cun in pensum fix vegnan classifitgads per il  cumenzament  da  lur  activitad  tras  la  dretgira  chantunala  suenter  che  quella  ha  consultà  la  dretgira  regiunala  respectiva.  Silsuenter  fixescha  la  cumissiun  administrativa da la dretgira regiunala respectiva mintga onn la salarisaziun entaifer   la classa da funcziun chantunala prescritta, e quai en il rom dal preventiv ed a norma  dal dretg chantunal da persunal.  Art.  11 Controlla da l'adequatezza 1 En  il  rom  da  l'approvaziun  dal  preventiv  e  dal  quint  annual  da  las  dretgiras   regiunalas controllescha la dretgira chantunala, sche las classas da funcziun ch'èn  vegnidas  fixadas  da  la  cumissiun  administrativa  e  sche  l'indemnisaziun  da  las  collavuraturas e dals collavuraturs èn adequatas. 2 Classificaziuns  ed  indemnisaziuns  inadequatas  vegnan  adattadas  da  la  dretgira   chantunala en il preventiv.  Art.  12 Fatgs da salari 1 L'uffizi chantunal da persunal maina ils fatgs da salari da las dretgiras regiunalas a  norma dal dretg chantunal da persunal e survegn per quai ina indemnisaziun che   vegn fixada mintga onn en il preventiv. 2 Las dretgiras regiunalas transmettan a l'uffizi da persunal las infurmaziuns da basa  necessarias ed annunzian a temp midadas correspundentas.  Art.  13 Prevenziun professiunala 1 Las commembras ed ils commembers sco er las collavuraturas ed ils collavuraturs  da las dretgiras regiunalas èn assicurads tar la cassa da pensiun chantunala en il rom  dal dretg chantunal da persunal2).  1) art. 18 e 22 LP, DG 170.400 2) DG 170.450  4    http://www.gr-lex.gr.ch/data/170.450/rm http://www.gr-lex.gr.ch/data/170.400/rm    173.500   Art.  14 Spesas 1 A las derschadras ed als derschaders sco er a las collavuraturas ed als collavuraturs  vegnan pajadas las spesas tenor il dretg chantunal da persunal2).  3. Contabilitad  Art.  15 Informatica 1 Per la controlla da lur fatschentas e per las cudeschaziuns che sa refereschan als cas   utiliseschan las dretgiras regiunalas l'applicaziun speziala Tribuna.  Ellas procuran  per in'applicaziun unitara. 2 La dretgira chantunala po relaschar directivas per quest intent.  Art.  16 Autoritads da mediaziun 1 Il preventiv ed il quint annual da las dretgiras regiunalas cuntegnan er las entradas   e las expensas da las autoritads da mediaziun che appartegnan administrativamain ad  ellas.3).  Art.  17 Preventiv 1 Las  dretgiras  regiunalas  fan  lur  preventiv  tenor  las  directivas  da  la  dretgira  chantunala,  che  quella  relascha  sin  basa  da  las  directivas  per  l'administraziun  chantunala. 2 Entaifer ils termins inditgads en las directivas chargian las dretgiras regiunalas las   cifras da lur preventiv sin la plattafurma da preventiv da l'administraziun chantunala  da finanzas ed inoltreschan mintgamai fin mez zercladur lur preventiv general cun  ils documents necessaris e cun il conclus da la cumissiun administrativa sin palpiri a   la dretgira chantunala. 3 La dretgira chantunala controllescha ils preventivs  e communitgescha il conclus  d'approvaziun a las dretgiras regiunalas ed a l'administraziun da finanzas.  Art.  18 Plan dals contos, budgetaziun globala 1 En  cunvegnientscha  cun  l'administraziun  chantunala  da  finanzas  prescriva  la  dretgira chantunala a las dretgiras regiunalas il plan dals contos e divida quel d'ina  vart en contos ch'èn suttamess a la budgetaziun globala e da l'autra vart en credits   singuls. 2 Las  gruppas  da  products,  las  finamiras  ed  ils  indicaturs  vegnan  definids  da  la  dretgira chantunala, entant che las dretgiras regiunalas èn responsablas per il rapport  e per commentaris spezials tar il preventiv e tar il quint annual.  2) cf. art. 34 LP, DG 170.400, ed art. 25 ss. OP, DG 170.410 3) art. 13 ss. OAM, DG 173.600   5   http://www.gr-lex.gr.ch/data/173.600/rm http://www.gr-lex.gr.ch/data/170.410/rm http://www.gr-lex.gr.ch/data/170.400/rm   173.500    Art.  19 Vigur lianta dal preventiv, cumpetenza da credit 1 Il  saldo global, ils contos tenor il plan dals contos che sa basan sin quest saldo  global sco er ils credits singuls èn liants per las dretgiras regiunalas. 2 Las  dretgiras  regiunalas  disponan  autonomamain  da  lur  credits.  La  cumissiun  administrativa fixescha l'urden da cumpetenzas; per expensas ston vegnir previsas en  general suttascripziuns collectivas.  Art.  20 Credits posteriurs 1 Las dretgiras regiunalas ston survegliar cuntinuadamain e conscienziusamain lur  credits. 2 Dumondas per transferiments da credits e per credits posteriurs sco er annunzias da  surpassaments  da credits  ston vegnir  inoltradas a  la  dretgira  chantunala  avant  la  divergenza dal preventiv.  Art.  21 Saldo global 1 Il saldo global dastga vegnir surpassà mo en situaziuns excepziunalas absolutas. 2 Transferiments  da  credits  davent  da  contos  ch'èn  suttamess  a  la  budgetaziun  globala èn permess en cas da basegn resguardond il saldo global. 3 Transferiments  da  passa  10 000  francs  ston  vegnir  annunziads  a  la  dretgira  chantunala. Transferiments da passa 20 000 francs ston vegnir suttamess a la dretgira  chantunala per l'approvaziun. 4 Dumondas  per  credits  posteriurs  che  surpassan  il  saldo  global  ston  vegnir   inoltradas  a  la  dretgira  chantunala  per  la  permissiun;  en  cas  ch'ella  dat  ses   consentiment,  transmetta  ella  la  dumonda  a  la  cumissiun  da gestiun  dal  cussegl  grond per l'approvaziun.  Art.  22 Credits singuls 1 Per  surpassaments  da  credits  singuls  che  stattan  en  in  connex  direct  cun  la  giurisdicziun materiala, na sto betg vegnir dumandà in credit posteriur. 2 Surpassaments da credits ston percunter vegnir annunziads a la dretgira chantunala,  sche  la  summa  è  sur  20 000  francs  u  –  en  cas  che  quai  importa  dapli  –  sur  10 pertschient per conto.  Art.  23 Dumonda da distgargia 1 Sch'expensas che dovran in credit vegnan fatgas senza credit u sche credits vegnan  surpassads  senza  permissiun,  sto  quai  vegnir  inoltrà  a  la  dretgira  chantunala  ensemen  cun  il  quint  annual  per  dar  distgargia.  En  cas  da  basegn  suttametta  la  dretgira chantunala las dumondas da distgargia al cussegl grond.  6       173.500   Art.  24 Manar la contabilitad 1 L'administraziun chantunala da finanzas maina il quint da las dretgiras regiunalas e   survegn per quai ina indemnisaziun che vegn fixada en il preventiv. 2 Las dretgiras regiunalas controlleschan, conteschan e viseschan ils quints entrants e  transmettan  quels  a  l'administraziun  da  finanzas  per  il  pajament  e  per  la  cudeschaziun.  Art.  25 Cassa 1 Per  pajar  directamain  indemnisaziuns  da  perditgas  e  per  pajar  acquisiziuns  pitschnas dastgan las dretgiras regiunalas manar ina cassa cun daner blut. 2 Questa  cassa  na  dastga  betg  cuntegnair  dapli  che  2000  francs  tar  la  dretgira   regiunala  da  la  Plessur  e  betg  dapli  che  1000  francs  tar  las  ulteriuras  dretgiras  regiunalas. 3 Davart  ils  moviments  da la  cassa  sto  vegnir  manada  ina contabilitad tenor  las   directivas da l'administraziun da finanzas. Mintga quartal sto vegnir fatg in rapport   da cassa per mauns da l'administraziun chantunala da finanzas.  Art.  26 Pajaments anticipads dals custs da dretgira, entradas da taxas,  incasso  1 La  controlla,  sch'ils  pajaments  anticipads  dals  custs  da  dretgira  èn  entrads,  è  chaussa da las dretgiras regiunalas. Ellas coordineschan mintga quartal il conto dals   pajaments anticipads dals custs cun l'administraziun da finanzas e transfereschan a  quella ils meds finanzials ch'èn danvanz. 2 Ils cas vegnan quintads giu en cunvegnientscha cun la dretgira chantunala, e quai  tras la communicaziun da la decisiun u suenter che la decisiun dals custs è entrada   en  vigur  legala.  Ils  rendaquints  ston  vegnir  transmess  mintga  emna  a  l'administraziun  da  finanzas.  Quella  surveglia  l'entrada  dals  pajaments  ed  instradescha las mesiras necessarias per l'incasso. 3 Sche chastis pecuniars u multas èn nunincassabels, annunzia l'administraziun da  finanzas quai a la dretgira regiunala, per ch'ils chastis pecuniars e las multas possian  eventualmain vegnir transfurmads en chastis da detenziun subsidiars. 4 L'administraziun da finanzas è  cumpetenta  per amortisaziuns  administrativas  da  pretensiuns da las dretgiras regiunalas che n'èn betg incassablas. En cas da summas   da passa 10 000 francs pro cas dovra quai il consentiment da la dretgira regiunala  respectiva.  Art.  27 Quint annual e statistica 1 Il quint annual e la statistica dals dumbers da cas ston vegnir inoltrads a la dretgira   chantunala fin il pli tard la fin da schaner da l'onn suandant tenor las directivas da la   dretgira chantunala.   7     173.500    2 La dretgira  chantunala controllescha il  quint annual e suttametta a las dretgiras  regiunalas il resultat da la controlla per laschar prender posiziun. Il pli tard ensemen   cun la posiziun sto er vegnir inoltrà il conclus da la cumissiun administrativa davart   l'approvaziun dal quint annual. 3 Il  quint  annual  vegn  approvà  da  la  dretgira  chantunala  che  transmetta  il  quint   annual  ensemen  cun  ses  conclus  fin  il  pli  tard  il  cumenzament  d'avrigl  a  l'administraziun chantunala da finanzas. 4 Las  statisticas  ston  vegnir  transmessas  a  la  dretgira  chantunala  en  furma   electronica. 5 Per  garantir  indicaziuns  statisticas  unitaras  po  la  dretgira  chantunala  relaschar  instrucziuns e directivas davart la registraziun dals cas e davart la gestiun dal sistem.  4. Disposiziuns finalas  Art.  28 Dretg transitoric 1 Per il quint annual 2016 vegnan anc applitgadas las basas giuridicas che valevan  avant che questa ordinaziun è entrada en vigur.  8       173.500   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 01-12-2016 01-01-2017 relasch emprima versiun 2016-033   9     173.500    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 01-12-2016 01-01-2017 emprima versiun 2016-033  10     	1. Organisaziun 	Art. 1 Grad d'occupaziun dals presidis 	Art. 2 Actuariat e chanzlia  	2. Salarisaziun 	Art. 3 Presidi 	Art. 4 Vicepresidi 	Art. 5 Ulteriuras derschadras ed ulteriurs derschaders cun in pensum fix 	Art. 6 Derschadras e derschaders en uffizi accessoric, diarias 	Art. 7 Actuariat 	Art. 8 Actuaras ed actuars ad hoc 	Art. 9 Persunal da chanzlia 	Art. 10 Fixaziun concreta dal salari 	Art. 11 Controlla da l'adequatezza 	Art. 12 Fatgs da salari 	Art. 13 Prevenziun professiunala 	Art. 14 Spesas  	3. Contabilitad 	Art. 15 Informatica 	Art. 16 Autoritads da mediaziun 	Art. 17 Preventiv 	Art. 18 Plan dals contos, budgetaziun globala 	Art. 19 Vigur lianta dal preventiv, cumpetenza da credit 	Art. 20 Credits posteriurs 	Art. 21 Saldo global 	Art. 22 Credits singuls 	Art. 23 Dumonda da distgargia 	Art. 24 Manar la contabilitad 	Art. 25 Cassa 	Art. 26 Pajaments anticipads dals custs da dretgira, entradas da taxas, incasso 	Art. 27 Quint annual e statistica  	4. Disposiziuns finalas 	Art. 28 Dretg transitoric   		2018-06-06T05:18:27+0200 	"7001 Chur" 	"Gesetzessammlung Kanton Graubünden"


abbreviation: OAM

pdf_content: 173.600 - Ordinaziun davart la posiziun, la salarisaziun e la contabilitad da las autoritads da mediaziun (ordinaziun davart las autoritads da mediaziun, OAM)    173.600   Ordinaziun davart la posiziun, la salarisaziun e la  contabilitad da las autoritads da mediaziun (ordinaziun  davart las autoritads da mediaziun, OAM)  dals 14-12-2010 (versiun dals 01-01-2021)  Sa basond sin l'art. 51a al. 3 da la constituziun chantunala1), sin l'art. 8a al. 3 e sin  l'art. 71 al. 3 da la lescha davart l'organisaziun giudiziala2) sco er sin l'art. 39a da la  lescha da finanzas3) *  relaschada da la dretgira chantunala ils 14 da december 2010  1. Uffizi da mediaziun  Art.  1 Grad d'occupaziun 1 Il grad d'occupaziun da las mediaturas e dals mediaturs, inclusiv lur expensas per  l'activitad  sco  parsura  da  l'autoritad  da  mediaziun  per  dumondas  da  locaziun,   importa: a) * regiun Alvra 10 % b) * regiun Bernina 5 % c) * regiun Engiadina bassa/Val Müstair 10 % d) * regiun Plaun 15 % e) * regiun Landquart 20 % f) * regiun Malögia 25 % g) * regiun Moesa 15 % h) * regiun Plessur 35 % i) * regiun Partenz/Tavau 20 % j) * regiun Surselva 20 % k) * regiun Viamala 15 % 2 La  dretgira  chantunala  calculescha  mintgamai  il  grad  d'occupaziun  per  mintga  perioda d'uffizi a maun dals dumbers da cas che resultan da la statistica. *  1) DG 110.100 2) DG 173.000 3) DG 710.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/710.100/rm https://www.gr-lex.gr.ch/data/173.000/rm   173.600    3 En cas da midadas extraordinarias dals dumbers da cas po la dretgira chantunala   permetter in'adattaziun dal grad d'occupaziun er durant la perioda d'uffizi. *  Art.  2 Substituziun 1 Las  substitutas  ed  ils  substituts  vegnan  engaschads,  sche  las  mediaturas  ed  ils   mediaturs èn impedids sco er sch'igl èn avant maun auters motivs impurtants.  Art.  3 Salarisaziun da las mediaturas e dals mediaturs * 1 Las mediaturas ed ils mediaturs vegnan classifitgads en las suandantas classas da   funcziun (CF) tenor il dretg chantunal da persunal1): * a) * cun ina scolaziun giuridica (licenziat u master) CF 22 b) senza scolaziun giuridica CF 20 2 Entaifer la classa da funcziun respectiva vegn l'indemnisaziun fixada concretamain  tras la cumissiun administrativa da la dretgira regiunala respectiva avant l'entrada en  uffizi; silsuenter vegn ella fixada mintga onn en il rom da la procedura da preventiv   a norma dal dretg chantunal da persunal2). *  Art.  4 Indemnisaziun da las substitutas e dals substituts * 1 Las substitutas ed ils substituts retiran da princip lur indemnisaziun en furma d'ina   diaria ch'è tuttina gronda sco la diaria da las derschadras e dals derschaders en uffizi   accessoric da la dretgira regiunala respectiva (art. 6 al. 1 ODR3)). * 2 En cas excepziunals – en spezial en cas da lavurs che dovran bler temp, sco la  preparaziun  da  propostas  per  sentenzias  e  la  redacziun  da  decisiuns  –  pon  las   substitutas  ed  ils  substituts  vegnir  indemnisads  da  medema  maniera  sco  las  mediaturas ed ils mediaturs (indemnisaziun per di = 1/22 dal salari mensil tenor la  classa da funcziun correspundenta, brutto, minimum plus 10 %).  2. Autoritad da mediaziun per dumondas da locaziun  Art.  5 Indemnisaziun da las represchentanzas da las locatarias e dals  locataris sco er da las locaturas e dals locaturs *  1 Las represchentantas ed ils represchentants da las locatarias e dals locataris, da las   locaturas e dals locaturs sco er lur substitutas e lur substituts vegnan indemnisads  cun ina diaria ch'è tuttina gronda sco la diaria da las derschadras e dals derschaders  en uffizi accessoric da la dretgira regiunala respectiva. *  1) art. 18 LP, DG 170.400, art. 12 ss. OP, DG 170.410 2) art. 18 e 22 LP, DG 170.400 3) DG 173.500  2    https://www.gr-lex.gr.ch/data/173.500/rm https://www.gr-lex.gr.ch/data/170.400/rm https://www.gr-lex.gr.ch/data/170.410/rm https://www.gr-lex.gr.ch/data/170.400/rm    173.600   Art.  6 Servetsch da cussegliaziun 1 Il  servetsch  da  cussegliaziun,  che  sto  vegnir  endrizzà  da  mintga  autoritad  da   mediaziun per dumondas da locaziun, na dastga betg vegnir domicilià tar la dretgira   regiunala  ed  er  betg  vegnir  exequì  da  commembras  e  da  commembers  u  da  collavuraturas e da collavuraturs da las dretgiras regiunalas. * 2 Il grad d'occupaziun da la cussegliadra u dal cussegliader vegn fixà da la cumissiun  administrativa da la dretgira regiunala respectiva sin basa da rapports da lavur dal  servetsch da cussegliaziun suenter avair tadlà la mediatura u il mediatur. * 3 Las  cussegliadras  ed  ils  cussegliaders  cun  ina  scolaziun  giuridica  vegnan  classifitgads en la classa da funcziun 20, las cussegliadras ed ils cussegliaders senza   scolaziun giuridica en la classa da funcziun 18 tenor il dretg chantunal da persunal 1).  Sche  la  cussegliadra  u  il  cussegliader  surpiglia  a  medem temp l'incumbensa  da  liquidar  las  lavurs  da  secretariat  da  l'autoritad  da  mediaziun  per  dumondas  da  locaziun, vegn ella u el classifitgà per omaduas activitads en la classa da funcziun  16. 4 Entaifer la classa da funcziun respectiva vegn il salari fixà concretamain tras la  cumissiun administrativa da la dretgira regiunala respectiva avant l'entrada en uffizi   suenter avair tadlà la mediatura u il mediatur; silsuenter vegn el fixà mintga onn en il  rom da la procedura da preventiv a norma dal dretg chantunal da persunal2). * 5 Sch'il  servetsch  da  cussegliaziun  na  vegn  betg  surdà  ad  ina  tscherta  persuna   natirala, valan – en il rom da las classas da funcziun tenor l'alinea  3 – las tariffas  d'indemnisaziun ch'il departament da finanzas e vischnancas ha fixà per prestaziuns  da servetsch da l'administraziun chantunala a terzas persunas. Las furnituras ed ils   furniturs da prestaziuns sco er lur prestaziuns ston vegnir registrads detagliadamain.  3. Autoritad da mediaziun per dumondas d'egualitad  Art.  7 Indemnisaziun da la parsura u dal parsura 1 La  parsura  u  il  parsura  da  l'autoritad  da  mediaziun  per  dumondas  d'egualitad  survegn la medema indemnisaziun sco la substituta u il substitut da la mediatura u  dal mediatur da la regiun Plessur3). *  Art.  8 Indemnisaziun da las represchentanzas da las patrunas e dals patruns  sco er da las lavurantas e dals lavurants *  1 Las represchentantas ed ils represchentants da las patrunas e dals patruns, da las  lavurantas e dals lavurants sco er lur substitutas e lur substituts vegnan indemnisads  cun ina diaria ch'è tuttina gronda sco la diaria da las derschadras e dals derschaders  en uffizi accessoric da la dretgira regiunala da la Plessur. *  1) art. 18 LP (DG 170.400), art. 12 ss. OP (DG 170.410) 2) art. 18 e 22 LP, DG 170.400 3) cf. art. 4   3   https://www.gr-lex.gr.ch/data/170.400/rm https://www.gr-lex.gr.ch/data/170.410/rm https://www.gr-lex.gr.ch/data/170.400/rm   173.600    4. Disposiziuns communablas per las autoritads da mediaziun  Art.  9 Chanzlia 1 Sche  las  lavurs  da  secretariat  da  las  autoritads  da  mediaziun  na  vegnan  betg  liquidadas tras la chanzlia da la dretgira regiunala, sto la cumissiun administrativa da  la  dretgira  regiunala  respectiva  fixar  il  grad  d'occupaziun  en  pertschients  d'ina  relaziun da lavur tenor la lescha chantunala dal persunal1) sin basa da registraziuns  da  las  prestaziuns  suenter  avair  tadlà  la  parsura  u  il  parsura  da  l'autoritad  da  mediaziun. La dretgira chantunala controllescha la commensurabladad en il rom da  l'approvaziun dal preventiv. * 2 La persuna ch'è responsabla per manar la chanzlia da l'autoritad da mediaziun vegn  classifitgada en la classa da funcziun 14 tenor il dretg chantunal da persunal2). 3 Entaifer questa classa da funcziun vegn il salari fixà concretamain tras la cumissiun   administrativa da la dretgira regiunala respectiva avant l'entrada en uffizi  suenter   avair tadlà la parsura u il parsura da l'autoritad da mediaziun; silsuenter vegn el fixà   mintga onn en il rom da la procedura da preventiv a norma dal dretg chantunal da   persunal3). * 4 Sche las  lavurs  da secretariat  na vegnan betg surdadas ad ina tscherta  persuna  natirala, vala l'artitgel 6 alinea 5 confurm al senn.  Art.  10 Fatgs da salari * 1 Ils fatgs da salari da las autoritads da mediaziun vegnan liquidads sur la dretgira  regiunala respectiva e sur l'uffizi chantunal da persunal. *  Art.  11 Spesas 1 A las commembras ed als  commembers  da las autoritads da mediaziun vegnan  pajadas las spesas tenor il dretg chantunal da persunal4).  Art.  12 Infrastructura 1 Sche  las  autoritads  da  mediaziun  disponan  d'atgnas  installaziuns  u  prendan  en  locaziun  talas  (localitads da biro,  mobigliar,  informatica  e.u.v.),  na  dastgan  betg  resultar custs pli auts ch'en cas d'ina integraziun administrativa en la chanzlia da la   dretgira regiunala. *  1) art. 49 LP, DG 170.400 2) art. 18 LP (DG 170.400), art. 12 ss. OP (DG 170.410) 3) art. 18 e 22 LP, DG 170.400 4) cf. art. 34 LP (DG 170.400) ed art. 25 ss. OP (DG 170.410)  4    https://www.gr-lex.gr.ch/data/170.410/rm https://www.gr-lex.gr.ch/data/170.400/rm https://www.gr-lex.gr.ch/data/170.400/rm https://www.gr-lex.gr.ch/data/170.410/rm https://www.gr-lex.gr.ch/data/170.400/rm https://www.gr-lex.gr.ch/data/170.400/rm    173.600   5. Contabilitad  Art.  13 Contabilitad, controlla, approvaziun 1 Il preventiv ed il quint annual da las autoritads da mediaziun èn parts integralas dal   preventiv  e  dal  quint  annual  da  la  dretgira  regiunala  respectiva.  Els  vegnan   cumpilads da la chanzlia da la dretgira regiunala. * 2 … * 3 Las  disposiziuns  da  l'ordinaziun  davart  las  dretgiras  regiunalas2) concernent  la  contabilitad valan confurm al senn per las autoritads da mediaziun. *  Art.  14 Preventiv 1 Sa basond sin las directivas da la dretgira chantunala communitgescha l'autoritad  da  mediaziun  a  la  chanzlia  da  la  dretgira  regiunala  ils  termins,  fin  als  quals  l'autoritad da mediaziun sto annunziar las cifras da ses preventiv. La chanzlia da la  dretgira  regiunala  controllescha  che  questas  indicaziuns  sajan  formalmain  correctas. * 2 La  cumissiun  administrativa  da  la  dretgira  regiunala  respectiva  deliberescha  il  preventiv da las autoritads da mediaziun ensemen cun il  preventiv da la dretgira  regiunala. *  Art.  15 Surveglianza dals credits 1 Las  autoritads  da  mediaziun  fan  lur  expensas  sur  la  chanzlia  da  la  dretgira  regiunala, che surveglia ils credits tenor il preventiv. * 2 Annunzias  da  surpassaments  da  credits  sco  er  dumondas  per  transferiments  da  credits e per credits posteriurs, che daventan eventualmain necessarias, ston vegnir   transmessas sur la dretgira regiunala. *  Art.  16 Pajaments anticipads dals custs, entradas da taxas, incasso * 1 Pajaments anticipads dals custs da dretgira ston vegnir manads sin in conto separà  che vegn administrà da la dretgira regiunala. La chanzlia da la dretgira regiunala   annunzia  immediatamain  a  l'autoritad  da  mediaziun  l'entrada  da  pajaments  anticipads dals custs. * 2 Suenter la  terminaziun dal cas  quintan las autoritads da mediaziun giu il  cas  e  surdattan il rendaquint da taxas a la chanzlia da la dretgira regiunala per liquidar  l'ulteriura contabilitad; quella transmetta il  rendaquint da taxas a l'administraziun  chantunala da finanzas. *  2) DG 173.500   5   https://www.gr-lex.gr.ch/data/173.500/rm   173.600    Art.  17 Statistica dal dumber da cas 1 Ils  uffizis  da  mediaziun  e  l'autoritad  da  mediaziun  per  dumondas  d'egualitad  annunzian mintgamai fin la fin da schaner ils dumbers da cas da l'onn precedent a la   dretgira chantunala. * 2 Las autoritads da mediaziun per dumondas da locaziun annunzian mintgamai fin la  fin da schaner respectivamain fin la fin da fanadur ils dumbers da cas dal mez onn  precedent. * 3 Las  statisticas  ston  vegnir  transmessas  a  la  dretgira  chantunala  en  furma  electronica. * 4 Per  garantir  indicaziuns  statisticas  unitaras  po  la  dretgira  chantunala  relaschar  instrucziuns  e  directivas  davart  la  registraziun  dals  cas  e  davart  la  gestiun  dal   sistem. *  6. Disposiziun finala  Art.  18 Entrada en vigur 1 Questa ordinaziun entra en vigur il 1. da schaner 2011.  6       173.600   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 14-12-2010 01-01-2011 relasch emprima versiun - 01-12-2016 01-01-2017 ingress midada 2016-033 01-12-2016 01-01-2017 Art. 1 al. 1, a) midada 2016-033 01-12-2016 01-01-2017 Art. 1 al. 1, b) midada 2016-033 01-12-2016 01-01-2017 Art. 1 al. 1, c) midada 2016-033 01-12-2016 01-01-2017 Art. 1 al. 1, d) midada 2016-033 01-12-2016 01-01-2017 Art. 1 al. 1, e) midada 2016-033 01-12-2016 01-01-2017 Art. 1 al. 1, f) midada 2016-033 01-12-2016 01-01-2017 Art. 1 al. 1, g) midada 2016-033 01-12-2016 01-01-2017 Art. 1 al. 1, h) midada 2016-033 01-12-2016 01-01-2017 Art. 1 al. 1, i) midada 2016-033 01-12-2016 01-01-2017 Art. 1 al. 1, j) midada 2016-033 01-12-2016 01-01-2017 Art. 1 al. 1, k) midada 2016-033 01-12-2016 01-01-2017 Art. 1 al. 2 midada 2016-033 01-12-2016 01-01-2017 Art. 1 al. 3 integraziun 2016-033 01-12-2016 01-01-2017 Art. 3 midada dal titel 2016-033 01-12-2016 01-01-2017 Art. 3 al. 1 midada 2016-033 01-12-2016 01-01-2017 Art. 3 al. 1, a) midada 2016-033 01-12-2016 01-01-2017 Art. 3 al. 2 midada 2016-033 01-12-2016 01-01-2017 Art. 4 midada dal titel 2016-033 01-12-2016 01-01-2017 Art. 4 al. 1 midada 2016-033 01-12-2016 01-01-2017 Art. 5 midada dal titel 2016-033 01-12-2016 01-01-2017 Art. 5 al. 1 midada 2016-033 01-12-2016 01-01-2017 Art. 6 al. 1 midada 2016-033 01-12-2016 01-01-2017 Art. 6 al. 2 midada 2016-033 01-12-2016 01-01-2017 Art. 6 al. 4 midada 2016-033 01-12-2016 01-01-2017 Art. 7 al. 1 midada 2016-033 01-12-2016 01-01-2017 Art. 8 midada dal titel 2016-033 01-12-2016 01-01-2017 Art. 8 al. 1 midada 2016-033 01-12-2016 01-01-2017 Art. 9 al. 1 midada 2016-033 01-12-2016 01-01-2017 Art. 9 al. 3 midada 2016-033 01-12-2016 01-01-2017 Art. 10 midada dal titel 2016-033 01-12-2016 01-01-2017 Art. 10 al. 1 midada 2016-033 01-12-2016 01-01-2017 Art. 12 al. 1 midada 2016-033 01-12-2016 01-01-2017 Art. 13 al. 1 midada 2016-033 01-12-2016 01-01-2017 Art. 13 al. 2 aboliziun 2016-033 01-12-2016 01-01-2017 Art. 13 al. 3 midada 2016-033 01-12-2016 01-01-2017 Art. 14 al. 1 midada 2016-033 01-12-2016 01-01-2017 Art. 14 al. 2 midada 2016-033 01-12-2016 01-01-2017 Art. 15 al. 1 midada 2016-033 01-12-2016 01-01-2017 Art. 15 al. 2 midada 2016-033 01-12-2016 01-01-2017 Art. 16 midada dal titel 2016-033 01-12-2016 01-01-2017 Art. 16 al. 1 midada 2016-033 01-12-2016 01-01-2017 Art. 16 al. 2 integraziun 2016-033 01-12-2016 01-01-2017 Art. 17 al. 1 midada 2016-033 01-12-2016 01-01-2017 Art. 17 al. 2 integraziun 2016-033 01-12-2016 01-01-2017 Art. 17 al. 3 integraziun 2016-033 01-12-2016 01-01-2017 Art. 17 al. 4 integraziun 2016-033 22-10-2020 01-01-2021 Art. 1 al. 1, e) midada 2020-059 22-10-2020 01-01-2021 Art. 1 al. 1, f) midada 2020-059 22-10-2020 01-01-2021 Art. 1 al. 1, h) midada 2020-059 22-10-2020 01-01-2021 Art. 1 al. 1, j) midada 2020-059   7     173.600    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 14-12-2010 01-01-2011 emprima versiun - ingress 01-12-2016 01-01-2017 midada 2016-033 Art. 1 al. 1, a) 01-12-2016 01-01-2017 midada 2016-033 Art. 1 al. 1, b) 01-12-2016 01-01-2017 midada 2016-033 Art. 1 al. 1, c) 01-12-2016 01-01-2017 midada 2016-033 Art. 1 al. 1, d) 01-12-2016 01-01-2017 midada 2016-033 Art. 1 al. 1, e) 01-12-2016 01-01-2017 midada 2016-033 Art. 1 al. 1, e) 22-10-2020 01-01-2021 midada 2020-059 Art. 1 al. 1, f) 01-12-2016 01-01-2017 midada 2016-033 Art. 1 al. 1, f) 22-10-2020 01-01-2021 midada 2020-059 Art. 1 al. 1, g) 01-12-2016 01-01-2017 midada 2016-033 Art. 1 al. 1, h) 01-12-2016 01-01-2017 midada 2016-033 Art. 1 al. 1, h) 22-10-2020 01-01-2021 midada 2020-059 Art. 1 al. 1, i) 01-12-2016 01-01-2017 midada 2016-033 Art. 1 al. 1, j) 01-12-2016 01-01-2017 midada 2016-033 Art. 1 al. 1, j) 22-10-2020 01-01-2021 midada 2020-059 Art. 1 al. 1, k) 01-12-2016 01-01-2017 midada 2016-033 Art. 1 al. 2 01-12-2016 01-01-2017 midada 2016-033 Art. 1 al. 3 01-12-2016 01-01-2017 integraziun 2016-033 Art. 3 01-12-2016 01-01-2017 midada dal titel 2016-033 Art. 3 al. 1 01-12-2016 01-01-2017 midada 2016-033 Art. 3 al. 1, a) 01-12-2016 01-01-2017 midada 2016-033 Art. 3 al. 2 01-12-2016 01-01-2017 midada 2016-033 Art. 4 01-12-2016 01-01-2017 midada dal titel 2016-033 Art. 4 al. 1 01-12-2016 01-01-2017 midada 2016-033 Art. 5 01-12-2016 01-01-2017 midada dal titel 2016-033 Art. 5 al. 1 01-12-2016 01-01-2017 midada 2016-033 Art. 6 al. 1 01-12-2016 01-01-2017 midada 2016-033 Art. 6 al. 2 01-12-2016 01-01-2017 midada 2016-033 Art. 6 al. 4 01-12-2016 01-01-2017 midada 2016-033 Art. 7 al. 1 01-12-2016 01-01-2017 midada 2016-033 Art. 8 01-12-2016 01-01-2017 midada dal titel 2016-033 Art. 8 al. 1 01-12-2016 01-01-2017 midada 2016-033 Art. 9 al. 1 01-12-2016 01-01-2017 midada 2016-033 Art. 9 al. 3 01-12-2016 01-01-2017 midada 2016-033 Art. 10 01-12-2016 01-01-2017 midada dal titel 2016-033 Art. 10 al. 1 01-12-2016 01-01-2017 midada 2016-033 Art. 12 al. 1 01-12-2016 01-01-2017 midada 2016-033 Art. 13 al. 1 01-12-2016 01-01-2017 midada 2016-033 Art. 13 al. 2 01-12-2016 01-01-2017 aboliziun 2016-033 Art. 13 al. 3 01-12-2016 01-01-2017 midada 2016-033 Art. 14 al. 1 01-12-2016 01-01-2017 midada 2016-033 Art. 14 al. 2 01-12-2016 01-01-2017 midada 2016-033 Art. 15 al. 1 01-12-2016 01-01-2017 midada 2016-033 Art. 15 al. 2 01-12-2016 01-01-2017 midada 2016-033 Art. 16 01-12-2016 01-01-2017 midada dal titel 2016-033 Art. 16 al. 1 01-12-2016 01-01-2017 midada 2016-033 Art. 16 al. 2 01-12-2016 01-01-2017 integraziun 2016-033 Art. 17 al. 1 01-12-2016 01-01-2017 midada 2016-033 Art. 17 al. 2 01-12-2016 01-01-2017 integraziun 2016-033 Art. 17 al. 3 01-12-2016 01-01-2017 integraziun 2016-033 Art. 17 al. 4 01-12-2016 01-01-2017 integraziun 2016-033  8     	1. Uffizi da mediaziun 	Art. 1 Grad d'occupaziun 	Art. 2 Substituziun 	Art. 3 Salarisaziun da las mediaturas e dals mediaturs * 	Art. 4 Indemnisaziun da las substitutas e dals substituts *  	2. Autoritad da mediaziun per dumondas da locaziun 	Art. 5 Indemnisaziun da las represchentanzas da las locatarias e dals locataris sco er da las locaturas e dals locaturs * 	Art. 6 Servetsch da cussegliaziun  	3. Autoritad da mediaziun per dumondas d'egualitad 	Art. 7 Indemnisaziun da la parsura u dal parsura 	Art. 8 Indemnisaziun da las represchentanzas da las patrunas e dals patruns sco er da las lavurantas e dals lavurants *  	4. Disposiziuns communablas per las autoritads da mediaziun 	Art. 9 Chanzlia 	Art. 10 Fatgs da salari * 	Art. 11 Spesas 	Art. 12 Infrastructura  	5. Contabilitad 	Art. 13 Contabilitad, controlla, approvaziun 	Art. 14 Preventiv 	Art. 15 Surveglianza dals credits 	Art. 16 Pajaments anticipads dals custs, entradas da taxas, incasso * 	Art. 17 Statistica dal dumber da cas  	6. Disposiziun finala 	Art. 18 Entrada en vigur   		2020-12-14T15:29:41+0100 	"7001 Chur" 	"Gesetzessammlung Kanton Graubünden"